Razvan Burleanu, presedintele FRF, a anuntat, luni, ca a depus dosarul de candidatura al orasului Bucuresti pentru gazduirea de meciuri la EURO 2020.

Burleanu spune ca se asteapta la un raspuns favorabil din partea UEFA si asteapta ca Arena Nationala din Bucuresti sa gazduiasca patru meciuri la turneul final al Campionatului European de peste sase ani.

“FRF si-a depus candidatura la EURO 2020 pentru organizarea a patru meciuri. Este un proiect national pe care trebuie sa ni-l asumam cu totii. Voi face tot ce-mi sta in putere sa gazduim aceste meciuri”, a declarat Burleanu.

Decizia finala in privinta oraselor gazda pentru EURO 2020 va fi anuntata de UEFA in luna septembrie.

Burleanu este optimist si mai spune ca din punctul sau de vedere “sunt sanse foarte mari” ca Bucurestiul sa fie selectat din randul oraselor candidate.